

**ประกาศองค์การบริหารส่วนตำบลนางหลง**

**เรื่อง หลักเกณฑ์การสรรหาและคัดเลือกพนักงานส่วนตำบล**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

ตามประกาศคณะกรรมการพนักงาส่วนตำบลจังหวัดนครศรีธรรมราช เรื่อง มาตรการทั่วไปเกี่ยวกับการคัดเลือก พ.ศ. 2560 โดยเป็นการสมควรให้มีการแก้ไข้มาตรฐานทั่วไปเกี่ยวกับการคัดเลือกให้สอดคล้องเกี่ยวกับคำสั่งหัวหน้าคณะรักษาความสงบแห่งชาติ ที่ 8/2560 เรื่อง การขับเคลื่อนการปฏิบัติการบริหารงานบุคคลท้องถิ่น ลงวันที่ 21 กุมภาพันธ์ พ.ศ. 2560 ที่กำหนดให้คณะกรรมการกลางข้าราชการองค์การบริหารส่วนจังหวัด คณะกรรมการกลางพนักงานเทศบาล และคณะกรรมการพนักงานส่วนตำบลตามพระราชบัญญัติระเบียบบริหารงานบุคคลส่วนท้องถิ่น พ.ศ. 2542 มีอำนาจหน้าที่ในการจัดสอบการแข่งขันเพื่อบรรจุบุคคลเป็นข้าราชการส่วนท้องถิ่นหรือพนักงานส่วนท้องถิ่นแทนองค์กรปกครองส่วนท้องถิ่น แต่ไม่รวมถึงกรุงเทพมหานคร รวมถึงให้คณะกรรมการพนักงานส่วนตำบลมีอำนาจหน้าที่ในการสอบคัดเลือกพนักงานส่วนตำบลให้ดำรงตำแหน่งประเภทอำนวยการท้องถิ่นประเภทบริหารท้องถิ่น และตำแหน่งสายงานบริหารสถานศึกษาเพื่อประโยชน์ในการปฏิรูปการบริหารงานบุคคลขององค์การบริหารส่วนตำบลให้มีมาตรฐานและเป็นไปอย่างมีประสิทธิภาพบนพื้นฐานของระบบคุณธรรม

ในการนี้ องค์การบริหารส่วนตำบลนางหลงจึงประกาศหลักเกณฑ์การสรรหาและคัดเลือก พนักงานส่วนตำบลในการจัดสอบการแข่งขันเพื่อบรรจุบุคคลเป็นข้าราชการส่วนท้องถิ่นหรือพนักงานส่วนท้องถิ่นแทนองค์กรปกครองส่วนท้องถิ่น แต่ไม่รวมถึงกรุงเทพมหานคร รวมถึงให้คณะกรรมการส่วนตำบลมีอำนาจหน้าที่ในการสอบคัดเลือกและการคัดเลือกพนักงานส่วนตำบลให้ดำรงตำแหน่งประเภทอำนวยการท้องถิ่น ประเภทบริหารท้องถิ่น และตำแหน่งสายงานบริหารสถานศึกษา ดังนี้

ข้อ 1 ประกาศนี้เรียกว่า “ประกาศองค์การบริหารส่วนตำบลนางหลง เรื่องหลักเกณฑ์การสรรหาและคัดเลือกพนักงานส่วนตำบล”

ข้อ 2 ประกาศนี้ให้ใช้บังคับตั้งแต่วันประกาศเป็นต้นไป

ข้อ 3 การคัดเลือกบุคคลเพื่อบรรจุแต่งตั้งให้ดำรงตำแหน่งพนักงานส่วนตำบล และการคัดเลือกพนักงานส่วนตำบลเพื่อแต่งตั้งให้ดำรงตำแหน่งในระดับที่สูงขึ้นให้ดำเนินการได้ 5 วิธีดังนี้

1. การสอบแข่งขันเพื่อบรรจุบุคคลเข้ารับราชการและแต่งตั้งให้พนักงานส่วนตำบล
2. การคัดเลือกกรณีมีเหตุพิเศษที่ไม่จำเป็นต้องสอบแข่งขันเพื่อบรรจุบุคคลเข้ารับราชการและ

แต่งตั้งให้เป็นพนักงานส่วนตำบล

1. การสอบคัดเลือกเพื่อแต่งตั้งพนักงานให้ดำรงตำแหน่งต่างสายงาน หรือแต่งตั้งพนักงาน

ตำแหน่งสายงานผู้ปฏิบัติให้ดำรงตำแหน่งประเภทอำนวยการท้องถิ่นและบริหารงานท้องถิ่นขององค์การบริหาร ส่วนตำบล หรือแต่งตั้งพนักงานครูส่วนตำบล ให้ดำรงตำแหน่งในสายงานบริหารสถานศึกษา

1. การคัดเลือกเพื่อแต่งตั้งพนักงานส่วนตำบลที่ดำรงตำแหน่งในระดับที่สูงขึ้น
2. การคัดเลือกเพื่อรับโอนมาแต่งตั้งให้ดำรงตำแหน่งประเภทอำนวยการท้องถิ่นและประเภท

บริหารท้องถิ่นหรือสายงานบริหารสถานศึกษา

ในการคัดเลือกบุคคลเพื่อบรรจุละแต่งตั้งตามวรรคหนึ่ง ให้เป็นไปตามหลักเกณฑ์และเงื่อนไขที่

ก.อบต. กำหนด

ประกาศ ณ วันที่ 3 ตุลาคม พ.ศ. 2565

ประยูรณ์ จิตรานนท์

(นายประยูรณ์ จิตรานนท์)

นายกองค์การบริหารส่วนตำบลนางหลง